**Ադոլֆ Կիֆեր** (անգլ.՝ Adolph Gustav Kiefer, հունիսի 27, 1918(1918-06-27), Չիկագո, Իլինոյս, ԱՄՆ - մայիսի 5, 2017(2017-05-05), Լեյք շրջան, Իլինոյս, ԱՄՆ), ամերիկացի լողորդ, մեջքի վրա լողալու մասնագետ։ Հանդես է եկել ԱՄՆ-ի հավաքականում 1930-ական թվականների երկրորդ կեսերից մինչև 1940-ական թվականների առաջին կեսերը, եղել է Բեռլինում անց կացվող Օլիմպիական խաղերի հաղթող, տարբեր դիսցիպլիններում աշխարհի չեմպիոն, հաղթել է ազգային նշանակություն ունեցող առաջնություններում։ Հայտնի է նաև որպես լողի ինստրուկտոր, ձեռնարկատեր և հասարակական գործիչ։ Համաշխարհային լողի փառքի դահլիճի անդամ։

Կենսագրություն
--------------

Ադոլֆ Կիֆերը ծնվել է 1918 թվականի հունիսի 27-ին, Չիկագոյի Իլինոյս նահանգում, գերմանացի միգրանտների ընտանիքում։ 

Որպես սպորտսմեն առաջին լուրջ հաջողությանը հասել է 1935 թվականին, 16 տարեկան հասակում, երբ Իլինոյսի աշակերտների մեջ մեջքի վրա լողալով համաշխարհային ռեկորդ է սահմանել` դառնալով տղամարդկանցից առաջինը, որը կորղացել է հաղթահարել 100 յարդ տարածությունն ավելի արագ, քան մեկ րոպեում (ցույց է տվել 59,8 վայրկյան արդյունք)։ Մի քանի տարի անց բարելավել է իր ռեկորդը 58,5 վայրկյանով և մի քանի անգամ հաջող հանդես գալու շնորհիվ իրավունք է ստացել ներկայացնել երկիրը Բեռլինի 1936 թվականի Ամառային օլիմպիական խաղերին, 100 մետր մեջքի վրա լողում հաղթել է բոլոր մրցակիցներին և դրանով ստացել է օլիմպիական ոսկե մեդալ։ Ի դեպ բոլոր մրցալողերում բարելավում էր իր օլիմպիական ռեկորդը տվյալ դիսցիպլինում, մասնավորապես, նրան ցույց տված ռեկորդը (1:05,9) լավագույնն է եղել ավելի քան 20 տարի, և նրա ռեկորդը հաղթահարվել է միայն 1956 թվականի Օլիմպիադայում, ավստրիացի Դեյվիդ Տեյլիի կողմից։

Ստանալով համաշխարհային հռչակ` Կիֆերը շատ էր ճանապարհորդում, մասնակցելով Եվրոպայի, Չինաստանի, Ճապոնիայի և Հարավային Ամերիկայի խոշոր մրցույթներին, որտեղ հաղթել է իր ժամանակի շատ ուժեղ լողորդների։ Ավագ դպրոցն ավարտելուց հետո ընդունվել է Օսթինի տեխնիկական համալսարանը, ավելի ուշ սովորել է Կոլումբիական համալսարանի Կոլումբիական քոլեջում։ Հաղթել է մոտավոր 2000 մրցալող, երկար ժամանակ չգիտեր, թե ինչ է պարտությունը, միայն 1943 թվականի ԱՄՆ-ի առաջնությունում առաջին անգամ պարտվել է Հարրի Հոլիդեյին։ Ավելի ուշ Հոլիդեյնը անցել է նրա 100, 150, և 200 յադր համաշխարհային ռեկորդները, որից հետո Կիֆերը թողել է սպորտային կարիերան և գնացել ծառայելու Ռազմածովային ուժերում։

Բանակում սովորեցնում էր նոր ընդունված զինվորներին լողալ` մշակելով սեփական Victory Backstroke մարզական ծրագիրը։ Երկրորդ համաշխարհային պատերազմի վերջում նավատորմի լեյտենանտի կոչում ուներ։

Վերադառնալով տուն 1947 թվականին՝ զբաղվում է բիզնեսով, Չիկագոյում հիմնելով Adolph Kiefer & Associates ընկերությունը։ Ընկերությունը արտադրում էր տարբեր լողային գույք, այդ թվում նաև` կապրոնե լողային համազգեստներ։ Մասնակցել է քաղաքի լողային ինֆրակառուցվածքի զարգացմանը։

1965 թվականին իր սպորտային հաջողությունների շնորհիվ նա դառնում է Համաշխարհային լողի փառքի դահլիճի անդամ։

Ակտիվ համագործակցել է ԱՄՆ-ի լողի ֆեդերացիայի հետ, հաճախ ներկա է եղել մրցույթներին որպես հարգարժան հյուր, մեդալով պարգևատրել հաղթող սպորտսմենների։ Ֆեդերացիայում նրան անվանում էին «ամերիկյան լողի հայր»։

Մահացել է 2017 թվականի մայիսի 5-ին, Ուոդսվորտում, Լեյք շրջանում, 98 տարեկան հասկաում։

Ծանոթագրություններ
------------------

1. 1 2
2. ↑  «USA Swimming 1936 100 Backstroke Gold Medalist Adolph Kiefer Turns 98»։ *Swimming World News* (անգլերեն)։ 2016 թ․ հունիսի 27։ Վերցված է 2017 թ․ մայիսի 8
3. ↑  TexasSports.com, Men's Hall of Honor, Adolph Kiefer. Retrieved October 6, 2012.
4. ↑  «Buckeyes Win AAU Swim Title: Michigan Second, Yale Finishes Third»։ Wisconsin State Journal։ 1943 թ․ ապրիլի 4
5. ↑  «Swim Records Approved: 15 New Marks Set Last Season»։ Reno Evening Gazette։ 1943 թ․ օգոստոսի 10
6. ↑  Kiefer & Associates, Our Founder – Adolph Kiefer Archived 2015-04-11 at the Wayback Machine.. Retrieved October 6, 2012.
7. ↑  Swim Across America, Olympians, Adolph Kiefer Archived May 27, 2012, at the Wayback Machine.. Retrieved October 6, 2012.
8. ↑  International Swimming Hall of Fame, Honorees, Adolph Kiefer Archived 2017-10-28 at the Wayback Machine.. Retrieved April 12, 2015.
9. ↑  "Adolph Kiefer Reminisces About Jesse Owens Following Record $1.4 Million Auction of Owens' Gold Medal," *Swimming World Magazine* (December 10, 2013). Retrieved January 13, 2015.
10. ↑  «Adolph Kiefer, America's oldest Olympic champion, dies at 98»։ *Los Angeles Times* (անգլերեն)։ 2017 թ․ մայիսի 5։ ISSN 0458-3035։ Վերցված է 2017 թ․ մայիսի 8
11. ↑  Litsky Frank (2017 թ․ մայիսի 5)։ «Adolph Kiefer, a Gold Medal Backstroker in the 1936 Olympics, Dies at 98»։ *The New York Times*։ ISSN 0362-4331։ Վերցված է 2017 թ․ մայիսի 8

Արտաքին հղումներ
----------------

* Ադոլֆ Կիֆեր – օլիմպիական վիճակագրությունը *Sports-Reference.com* կայքում (անգլ.)
* Ադոլֆ Կիֆեր (չեխ.) — էջը Համաշխարհային լողի փառքի սրահում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ |
|  |
| Չափորոշչային վերահսկողություն | LCCN: n2017026610 · VIAF: 4512149489100793810005 · WorldCat VIAF: 4512149489100793810005 |

 |